Roast fra Chat Noir

Roast fra Chat Noir er et norsk humorprogram som gikk på TVNorge i 2011. Serien hyller kjente norske personligheter som har gjort seg spesielt bemerket innen kultur og samfunnsliv. De fremtredende personene inviteres til en gallaforestilling på Chat Noir i Oslo. Der er et panel med venner, komikere og andre kjente fjes er samlet for å gjøre stas på æresgjesten med humoristiske taler som består av harselas, latterliggjøring og komplimenter. Programmet ble produsert av Thomas Giertsens produksjonsselskap Feelgood Scene Film & TV. Programmet ble ledet av Helén Vikstvedt.

Programserien er basert på en amerikansk humortradisjon kalt roast.

Gjester
Hvert program av Roast fra Chat Noir har en hedersgjest, og et panel med fem gjester som holder hver sin tale (også kalt roastere).

Disse var hedersgjester i programmet: Jan Fredrik Karlsen, Elisabeth Andreassen, Eyvind Hellstrøm, Per Inge Torkelsen, Tommy Steine, Hans-Erik Dyvik Husby, Espen Eckbo, Thomas Giertsen, Tom Nordlie og Mia Gundersen.

Av gjestene i programmet, som holdt tale til hedersgjesten, var disse blant de som først ble annonsert: Thomas Giertsen, Espen Eckbo, Harald Eia, Bård Tufte Johansen, Bård Ylvisåker, Else Kåss Furuseth, Henrik Elvestad, Jonna Støme, Sigrid Bonde Tusvik, Silje Stang, Lisa Tønne, Henrik Thodesen, Elisabeth Andreassen, Yngve Skomsvoll, Ole Martin Alfsen og Nils Ingar Aadne.

Mottagelse
Serien ble på premieredagen, den 9. mars 2011, anmeldt av VG og Dagbladet. Begge aviser ga premiereprogrammet terningkast 4. Den 10. mars 2011 ble programmet anmeldt av Adresseavisen som også ga programmet terningkast 4.

Premiereprogrammet fikk ca. 277.000 seere, og en markedsandel på 28% i målgruppen fra 12 til 40 år. Enkelte roaster fra programmet oppnådde stor suksess på web, og nådde flere hundretusen seere.

 Episodeoversikt 
 Nr. Sendedato Hedersgjest Roastere 01 09. mars 2011 Jan Fredrik Karlsen Thomas Giertsen, Live Nelvik, Jonna Støme, Odd-Magnus Williamson og Elisabeth Andreassen 02 16. mars 2011 Elisabeth Andreassen Thomas Giertsen, Henriette Steenstrup, Jonna Støme, Yngve Skomsvoll og Jenny Jenssen 03 23. mars 2011 Thomas Giertsen Bård Tufte Johansen, Else Kåss Furuseth, Henrik Elvestad, Jonna Støme og Silje Stang 04 30. mars 2011 Hans-Erik Dyvik Husby Egon Holstad, Thomas Giertsen, Gunhild Dahlberg, Jonna Støme og Dansken 05 06. april 2011 Per Inge Torkelsen Thomas Giertsen, Pål Mangor Kvammen, Yngve Skomsvoll, Jonna Støme og Live Nelvik 06 13. april 2011 Mia Gundersen Lisa Tønne, Tommy Steine, Yngve Skomsvoll, Siri Kristiansen og Nils Ingar Aadne 07 27. april 2011 Eyvind Hellstrøm Sigrid Bonde Tusvik, Geir Schau, Henrik Thodesen, Ole Martin Alfsen og Jørn Hoel 08 4. mai 2011 Tommy Steine Mina Hadjian, Jonas Rønning, Sigrid Bonde Tusvik, Nils Ingar Aadne og Jonas Kinge Bergland 09 11. mai 2011 Tom Nordlie Egon Holstad, Dag Sørås, Thomas Aune, Morten Stokstad og Yngve Skomsvoll. 10 18. mai 2011 Espen Eckbo Harald Eia, Bård Ylvisåker, Jonna Støme, Nikis Theophilakis og Lisa Tønne.

 Medvirkende 
 Rolle  Navn Roastmaster  Helén Vikstvedt Reportere  Martin Beyer-Olsen og Hasse Hope  Manusredaktør  Magnus Monn-Iversen Tekstforfattere  Yngve Skomsvoll, Frode Sabel Torkelsen, Jonas Kinge Bergland, Håkon Herresthal, Arne Schau-Knudsen, Bjarte Arneson, Mads Løken, Eirik Moen Holsve, Andreas Meier Eide, Steffan Ludvigsen, Andreas Rand, Magnus Jørgensen og Christoffer Andreas Dedekam Schjelderup.  Billedregi  Lars Erik Steffensen Regi, VB  Håkon Herresthal  Utøvende produsent  Halvor Nitteberg Teknisk produsent  Halvard Haldorsen Ansvarlige produsenter  Birgitte Bruusgaard (Feelgood SFT) og Rasmus G. Øyen (TVNorge).

Referanser

Eksterne lenker


Kategori:TV-produksjoner på TVNorge
Kategori:Norske humorprogrammer på TV
Kategori:Norske TV-produksjoner fra 2010-årene